218 Jurnalul Oficial al Uniunii Europene 01/vol. 8 31991R2426 10.8.1991 JURNALUL OFICIAL AL COMUNITĂȚILOR EUROPENE L 222/1 REGULAMENTUL (CECO, CEE, EURATOM) NR. 2426/91 AL CONSILIULUI din 29 iulie 1991 de modificare a Regulamentului nr. 422/67/CEE-nr. 5/67/Euratom de stabilire a regimului financiar al președintelui și membrilor Comisiei, al președintelui, judecătorilor, avocaților generali şi grefierului Curții de Justiţie, precum și al preşedintelui, membrilor și grefierului Tribunalului de Primă Instanţă și a Regulamentului (CEE, Euratom, CECO) nr. 2290/77 de stabilire a regimului financiar al membrilor Curţii de Conturi CONSILIUL COMUNITĂȚILOR EUROPENE, având în vedere Tratatul de instituire a unui Consiliu unic și a unei Comisii unice ale Comunităților Europene și, în special, articolul 6 al acestuia, având în vedere Tratatul de instituire a Comunității Europene a Cărbunelui și a Oţelului și, în special, articolul 78e al acestuia, având în vedere Tratatul de instituire a Comunității Economice Europene și, în special, articolul 206 al acestuia, având în vedere Tratatul de instituire a Comunității Europene a Energiei Atomice și, în special, articolul 180 al acestuia, întrucât este necesar să se modifice anumite dispoziții ale regulamentelor de stabilire a regimului financiar al membrilor Comisiei, al membrilor Curţii de Justiţie, al membrilor Tribunalului de Primă Instanţă și al membrilor Curţii de Conturi, în special pentru a preciza condițiile în care membrii menţionaţi anterior beneficiază de sistemul de asigurări sociale prevăzut de Statutul funcţionarilor Comunităților Europene, ADOPTĂ PREZENTUL REGULAMENT: Articolul 1 (1) Articolul 11 din Regulamentul nr. 422/67/CEE- nr. 5/67/Euratom (!), astfel cum a fost modificat ultima dată prin Regulamentul (Euratom, CECO, CEE) nr. 3911/90 (2), se înlocu- iește cu următorul text: „Articolul 11 Membrii Comisiei și ai Curții beneficiază de sistemul de asigurări sociale prevăzut de Statutul funcţionarilor () JO 187,8.81967,p. 1. () JOL375,31.12.1990,p. 1. Comunităților Europene în ceea ce priveşte acoperirea . * ” _ _ * L . 7 . riscurilor de boală, de boală profesională și de accident de muncă, precum și prestațiile în caz de naștere și deces. Primul paragraf se aplică, de asemenea, foștilor membri ai Comisei sau ai Curţii care beneficiază fie de sistemul de pensii prevăzut la articolul 8, fie de indemnizația tranzitorie prevăzută la articolul 7, fie de sistemul de pensii de invaliditate prevăzut la articolul 10. Cu toate acestea, sistemul de asigurări sociale prevăzut de Statutul funcţionarilor Comunităților Europene nu se aplică riscurilor deja acoperite de un alt sistem de asigurări sociale, în temeiul căruia fostul membru al Comisiei sau al Curții poate beneficia de prestații de aceeași natură și de același nivel. Cu toate acestea, fostul membru al Comisiei sau al Curţii care și-a exercitat mandatul cel puțin până la vârsta de 60 de ani sau care beneficiază de sistemul de pensii de invaliditate prevăzut la articolul 10 continuă să beneficieze fără restricție de sistemul prevăzut de Statutul funcționarilor Comunităților Europene în ceea ce privește acoperirea riscului de boală. În cazul în care nu primeşte indemnizația tranzitorie prevăzută la articolul 7 și nu beneficiază nici de sistemul de pensii prevăzut la articolul 8, nici de sistemul de pensii de invaliditate prevăzut la articolul 10, fostul membru al Comisiei sau al Curţii are obligația de a plăti jumătate din contribuțiile necesare pentru acoperirea acestui risc. Contribuțiile se calculează pe baza ultimei indemnizații tranzitorii, ajustată în funcție de adaptările succesive. Fostul membru al Comisiei sau al Curţii care și-a încetat mandatul înaintea vârstei de 60 de ani și care, la sfârșitul perioadei în care primește indemnizația tranzitorie prevăzută la articolul 7, nu beneficiază nici de sisternul de pensii prevăzut la articolul 8, nici de sistemul de pensii de invaliditate prevăzut